OpenLLM-France/wikimedia huggingface dataset:
# Audio-Animatronics

Audio-Animatronics Walt Disney Imagineering-ek Disneyko parke tematikoetako ikuskizun eta atrakzioetarako sortutako robotika-mota baten marka erregistratua da. Ondoren, beste enpresa batzuek zabaldu eta erabiltzen dute. Robotak mugitu egiten dira eta zarata egiten dute, normalean abestietan. Audio-Animatronic-ek musika-lan batean oinarrituta edo soinu-efektuak dituzten mugimenduak programatuta dituzte. Ez dira robot androideak bezalakoak; hau da, kanpoko estimuluak prozesatuz ez dira mugitzen eta haiei ez diete erantzuten. Animatronics izen generikoa bihurtu da Disneykoak ez diren beste enpresek sortutako antzeko robotentzat.

## Kanpo estekak

* Penelore Themed Art and Animatronics
* How Animatronics Work at HowStuffWorks.com
* Patents with Animatronic in Title, Abstract, edo Description
* 2007 Gary Willett's MY ANIMATRONIC PROJECT instructional information about building a animatronic puppet
* Datuak: Q3091162
* Multimedia: Audio-Animatronics / Q3091162
# Audiogida

Audiogida edo audio tourra sistema elektroniko bat da, museoetan, parkeetan, zentro historikoetan eta arte aretoetan gida pertsonalizatuak egiteko aukera ematen duena. Aire zabalean gidatutako tour gisa ere erabiltzen dira. Ikusten ari diren objektuaren informazio historikoa, teknikoa eta bisuala ematen dute. Audiogidak hainbat hizkuntzatan daude eskuragarri. Audiogidak, oro har, museoetan alokatzen dira, diru-kopuru txiki batean, eta batzuetan sarreraren balioan sartzen dira.

## Funtzionamendua

Interes handieneko artelanak (pinturak, eskulturak, intereseko aretoak, etab.) zenbakitu egiten dira, ordena logiko bati jarraituz, bisita errazteko. Bisitariak Audiogida ekipoak erosteko aukera du, erakunde bakoitzaren politiken araberako alokairu eredu baten bidez. Une horretatik aurrera, pertsonak bere gustuetan oinarritutako ibilbidea aukeratu dezake. Audiogidaren bidez, bisitariak informazioa jaso nahi duen lanaren zenbakia aukeratzen du, eta audiogidak ikus-entzunezko ordezko informazioa aurkezten dio.

## Erreferentziak

* Fisher, Jennifer (2004), "Speeches of Display: Museum Audioguides by Artists". In Drobnick, Jim, Aural Cultures. ISBN 0-920397-80-8.

## Kanpo estekak

* Datuak: Q758877
* Multimedia: Audioguides / Q758877
# Audioslave

Audioslave AEBetako rock alternatibo supertalde bat izan zen. 2001ean Kaliforniako Glendale hirian sortu zen, hainbat musika talde ezagunetako partaideekin: Soundgarden taldeko Chris Cornell (ahotsa), eta Rage Against the Machine taldeko Tom Morello (gitarra), Tim Commerford (baxua/hondoko ahotsak) eta Brad Wilk (bateria).
2007an taldea desegin zen eta 2017an aldi baterako batu.

## Kanpo estekak

* Facebookeko orrialdea (Ingelesez)
* Datuak: Q486830
* Multimedia: Audioslave / Q486830
# Bakar-joko (argipena)

Bakar-jokoa pertsona batek bakarrik jokatzen dituen jokoak dira, buruhauste edo denbora-pasa moduan. Bereziki ezagunak dira:
* kartekin jokatzen diren bakar-jokoak;
* bakar-joko izenez ezaguna den taula-jokoa, piezak zulotan dituen taula batean jokatzen dena.

## Kanpo estekak

* Datuak: Q12254696
# Bakar-joko (taula-jokoa)

    Artikulu hau taula-jokoari buruzkoa da; beste esanahietarako, ikus «Bakar-joko (argipena)».
Bakar-jokoa, bere bertsio ezagun eta sinpleenean senku izenez ere ezaguna, buruhausgarri bat da, zuloak dituen taula baten gainean jolasten dena, piezak zulo batetik bestera mugituz. Jokoaren jatorria ez da guztiz ezaguna, baina XVIII. mendeko erreferentzia zuzenak daude.
Bakar-joko horien hasiera berdina da: taulako zulo guztietan pieza bana dago, erdiko zuloan ezik. Piezek salto egiten dute ondoan beste pieza baten gainetik hutsik dagoen hurrengo zulora geratzeko. Gainetik salto egindako pieza erretiratu egiten da. Prozesua behin eta berriz errepikatuz, azkenean taulan pieza bakarra geratzen da, gehienetan azken pieza erdian utziz. Jokoak aldaera zenbait ditu taulako zulo kopurua, zuloek osatzen duten egitura eta hasierako zuloa zein diren.

## Erreferentziak

* ↑ Angulo Martin, Patxi. (1997). «Mundu zabaleko jokoak. Jokoen mundu zabala» www.elhuyar.eus (Elhuyar) ISBN 978-84-92457-60-1. (Noiz kontsultatua: 2021-12-19).

## Ikus, gainera

* Jokoenea

## Kanpo estekak

* Datuak: Q1411087
* Multimedia: Peg solitaire / Q1411087
# Bakara

    Artikulu hau karta-jokoari buruzkoa da; musika taldea gaitzat duena beste hau da: «Baccara»
Bakara (frantsesez: baccara; bakaʁa ahoskatua) kasinoetan karta-sorta frantsesarekin jokatzen den karta jokoa da, blackjacken antzekoa dena.
Bakaran bakunean, etxea bankua da. Chemin de fer (aldaera aurreratua) izeneko aldaeran, bankua jokalari batetik bestera pasatzen da. Punto banco aldaeran (bertsio estatubatuarra), bankua jokalariz jokalari pasatzen da, baina benetan etxearen kontrolpean. Kasinoko jokoan 52 kartako hiru edo sei karta-sorta erabiltzen dituzte. Kartak batera nahasten dira eta sabot edo shoe batetik abiatuta banatzen dira. Izen hori ingelesez ematen zaio karta-sorta bat edukitzeko diseinatutako kutxa bati, kartak banan-banan hartu ahal izateko. Kartak makiletan eta irudietan bereizten dira, 10 eta 0ko zenbakiekin. Jokoaren helburua jokalariak bere kartekin 9tik ahalik eta hurbilen dagoen eta bankuak duen balioa baino handiagoa batzea da. Joko hau Ian Flemingek ezagun egin zuen, besteak beste, 007 agentearen lehen eleberritik.

## Erreferentziak

* ↑ Elhuyar Hiztegia
* ↑ Baccarat. in: Chambers's Encyclopædia. 2 George Newnes, 32–33 or..
* ↑ (Ingelesez) Griswold, J.. (2006). Ian Fleming's James Bond: Annotations and Chronologies for Ian Fleming's Bond Stories. AuthorHouse, 320 or. ISBN 9781425931001..

## Kanpo estekak

* Datuak: Q739895
* Multimedia: Baccarat (card game) / Q739895
# Bakanteak

Bakanteak (Βάκχαι) Bako (baita ere Dioniso edo Bromio) jainkoaren emakume jarraitzaileak ziren. Batzutan Bakoren zerbitzura zeuden menade ninfekin nahastuak izan dira.

## Bakori eskainitako kultua

Gaur egun kultu horren ezaugarriak sinplifikatu izan dira eta mozkortasunarekin zuzenean lotzen da. Baina Antzinako Grezian garrantzi handia izan zuen eta greziarren pentsamendu filosofikoan eragin handia izan zuen. Jatorriz, Bako Traziako jainkoa zen baina poliki-poliki beste errituekin joan zen aberasten. Garagardoaren aurkikuntzarekin eta, geroago, ardoarekin nekazariek edariok «jainkoen zoramenekin» lotu zuten Bakoren irudia.
Aurrerago, Bako Pan jainkoarekin eta emankortasun errituekin lotu zen eta, aldi berean, emetasunarekin. Bakanteek, edo Bakoren gurtzaileak, erritu horiek aurrera ematen zituzten, Bakoren misterioak alegia. Ezkutuko zeremoniak ziren eta gizonek debekatuta zuten haietan parte hartzea. Antzinako Erroman, aldiz, mundu guztiari ireki ziren, Bakanalak, eta, ondorioz, degeneratzen joan ziren, azkenean Senatuak debekatu arte.

## Kultua

Bakanteek egiten zuten kultua, bakanalak alegia, Euripides idazleari esker ezagutzen ditugu, batez ere Bakanteak (K.a. 405 urtea) antzezlanari esker. Hasteko, andre helduak eta gazteak mendi bakarti batera igotzen ziren eta, egun batzutan, gizonekin kontakturik izan gabe, alkohola edaten zuten, haluzinogenoak hartzen zituzten eta, halaber, erritu desberdinak betetzen zituzten. Haur txikiak zituzten emakumeak ez ziren joaten.
Errituak ekintza basati ugari zituen: animalia txikiak hiltzea eta jatea, esaterako. Erotismoak, bestetik, garrantzi handia zuen. Eurípidesek narratzen duen arabera, emakumeok gau osoak biluzik dantzatzen ematen zuten. Praktika horiekin pentsatzen zuten emankortasuna handitzen zela. Emakume helduek apaizemeen papera betetzen zuten, alkohola eta drogak gazteei banatzen. Kondairaren arabera, bakanteak basoetan ibiltzen ziren gizonak probokatzen eta haiek iraintzen. Zeremonia guztien une nagusia Menadeen Dantza izaten zen.
Azken helburua «gogoberotasuna», estasia lortzea zen. Jainkoekin maitasuna egina pentsatzen zuten emakumeek zorionduak eta babestuak ziren.
Historikoki ez dago garbi noiz desagertu ziren kulto hauek. Erroman debekatu zituzten baina ezkutuan bizirik jarraitu zuten. Erdi Aroan oraindik margoak eta tupinak bakanalak erakusten aurkitu izan dira. Horietako batzuk Napoliko Arkeologia Museo Nazionalean erakusten dira.

## Ikus, gainera

* Menade
* Dioniso
* Bakanal
* Euripides

## Kanpo estekak

* Datuak: Q2878203
* Multimedia: Maenads / Q2878203
# Bakar-joko

Bakar-jokoa jokalari bakar batentzako karta-jokoa da. Izena, hain zuzen ere, lehian jokalari bakarra egoteari dagokio. Pazientzia- eta trebetasun-jokotzat hartzen da, karta-sortako karta guztiak erabiltzea helburu duena, lau karta-pilak pinten arabera sailkatzeko, batekoekin hasita, goranzko hurrenkeran.
Ez dago joko honi egotzitako istorio zehatzik, baina litekeena da karten sorrerarekin eta entretenimendu pertsonal gisa agertzea.

## Erreferentziak

* ↑ Arnold, Peter. Card Games for One. Londres: Hamlyn, 2002 (ISBN 0-600-60727-5)

## Kanpo estekak

* Datuak: Q2056928
* Multimedia: Solitaire / Q2056928
# Bakantea

Bakantea (frantsesez: La Bacchante) 1844-1847 tartean Gustave Courbetek margotutako oihal gaineko olio-margolana da. Egun Koloniako Gustav Rau Fundazioaren eskuetan dago.

## Historia

1914an, Frédéric Muller et Cie d'Amsterdam etxeak salgai jarri zuen margolana. 1968 arte Van Nierop-en bilduman egon zen. Bilduma horretatik Londresko Lefevre Galleryk saldu zuen. Erosle berria Gustav Rau doktorea izan zen. Rauk bere izena darama Fundazioaren eskuetan utzi zuen. 2011 Courbet Museoak margolariaren eta Auguste Clésinger eskultorearen arteko lotura erakutsi zituen. Badago Clésingerren obra bat, Femme piquée par un serpent (1847), Bakantearekin gertutasun handia duena..

## Deskribapena

Margolanean lotan dagoen emakume biluzik ikusten da. Inguruan objektu desberdinak ikusten dira, horien artea kopa bat. Horrek Graziako Bako jainkoaren jarraitzaileak ziren Bakanteekin lotzen du. Argitan emakumearen azala gailentzen da.
Biluzi hau Courbeten lanetan ezagutzen den zaharrenetariko bat da. Biluziaren estiloan nabaria da margolaritzaren maisu handien eragina. Lan honek Courbeten lanean garrantzitsua izango den ildo bat markatzen du. Modeloaren jarrera erotikoa da, utzia, Pizkundeko Il Correggio margolariaren tradizioan.

## Erreferentziak

* ↑ http://www.latribunedelart.com/courbet-clesinger-oeuvres-croisees La Tribune de l'Art.

## Kanpo estekak

* (Ingelesez):Metropolitan Museum of Art webguneko informazioa.
* Datuak: Q17353990
# Bakar Etxea

Bakar Etxea (frantsesez Bakhar Etchea) Lapurdiko Hendaia udalerrian dagoen etxe bat da. Pierre Loti frantziar idazle ospetsuaren bizilekua eta hilekua izan zelako ospetsua da.
Lapurdiko monumentu historikoen zerrendaren barnean sailkatua dago.

## Kokalekua

Txingudi badiaren ertzean dago, Arrantzaleen karrikaren 2-4 zenbakietan dago, Mauresque Etxearen alboan, Herrigunearen azpian eta antzinako portua zenaren eremuan. Aurrez-aurre Hondarribia begi bistan du.

## Historia

1893an bertan Pierre Loti frantziar itsas gudarosteko ofiziala eta idazle ospetsua bizitzen jarri zen, Hendaiako ontzi estazioaren agintari izendatu baizuten, handik gutxira Frantziako Itsas Gudarosteak Hendaiako portuan kokalekua zuen Jamelo kanoiontziaren agintaritza eman zion, honela bere literatura lanak idazten jarraitzeko behar zuen adina astia izan zezan. 1899an idazleak etxeari Bakhar Etchea izena eman zion, alegia, bakartiaren etxea. 1903an etxea erosi eta berez nahiko apal eta sotila zen etxeari euskal arkitektura estiloa eman eta garaiko bere gonbidatu ospetsuei behar bezala harrera egiteko erosotaunak gehitu zizkion.
Lotik etxea maite zuen oso, etxeko bere lekurik kutunena dorre nagusian dagoen eta bere lantokian zen bulegoa zen. 1923an bertan zendu zen.

## Ikus gainera

* Pierre Loti

## Kanpo estekak

* Bakar Etxea. Akitaniako Gobernuaren Kultura Saileko webgunea (Frantsesez)
* Datuak: Q22980064
* Multimedia: Villa Bakhar Etchea / Q22980064
# Bakararen errege-eskandalua

Bakararen errege-eskandalua, Tranby Croft auzia ere deitua, XIX. mende amaierako britainiar apustu eskandalu bat izan zen, Galesko Printzea, Eduardo VII.a errege izango zena, tartean sartzen zuena. Eskandalua festa batean hasi zen etxean 1890eko irailean, sir William Gordon-Cumming Eskoziar Guardiako teniente koronel bati bakaran tranpa egitea leporatu ziotenean.
Eduardo Tranby Croften, Yorkshiren, Arthur Wilson eta bere familiaren etxean geratzera gonbidatu zuten. Eduardo Printzearen taldean Lord Coventry eta Owen Williams teniente-jenerala zeuden; Gordon-Cumming printzearen laguna ere gonbidatu zuten. Lehen gauean, gonbidatuek bakaran jokatu zuten, eta Stanley Wilsonek pentsatu zuen Gordon-Cumming legez kanpo jokatzen ikusi zuela. Stanleyk Wilson familiako beste kide batzuei jakinarazi zien, eta hurrengo gauean zelatatzea erabaki zuten. Gordon-Cumming berriro ikusi zuten modu susmagarrian jokatzen. Familiako kideek errege-lagunen aholkua eskatu zuten, eta printzearen adostasunarekin Gordon-Cummingen aurka egin zuten, eta gonbidatuen isiltasunaren truke kartetan sekula ez zela berriro jokatuko adierazten zuen agiri bat sinatzeko presioa egin zioten.
Sekretuak ez zuen luzaro iraun, eta Gordon-Cummingek Wilson familiak hitza jatea eskatu zuen, bera jotzen baitzuen albisteak zabaltzearen erruduntzat. Wilsondarrek uko egin, eta berak salaketa bat jarri zuen kalumniagatik 1891ko otsailean. Printzearen gortesauek auzia auzitegi militar batek ebazteko ahaleginak egin zituzten arren, kasua 1891ko ekainean entzun zuten. Epaiketako giroa antzerki moduko bat bezala deskribatu zen, eta Eduardo lekuko gisa deitu zuten, tronurako oinordekoa 1411tik auzitegira joatera behartua izan zen lehen aldian. Gordon-Cummingen abokatu nagusiak, Sir Edward Clarke prokuradore nagusiak, ez zuen akusatuetako inor bere istorioak aldatzera konbentzitu, baina hainbat zehaztasun falta eta desadostasun nabarmendu zituen bere frogetan. Nahiz eta Clarkek Gordon-Cummingen izenean gogor eta ongi kontsideraturiko itxiera-hitzaldia izan, epailearen epaia partzialtzat deskribatu zuten zenbaitek, eta epaimahaiak Gordon-Cumming teniente koronelaren aurka egin zuen.
Gordon-Cumming hurrengo egunean Armadatik bota zuten, eta bizitza osorako goi-gizartetik kanpo utzi zuten. The Times egunkariko zutabegile batek "irain hilgarria egin duela. Gizarteak ezin du gehiago ezagutu" esan zuen. Iritzi publikoa alde zuen, eta printzea zenbait urtetan ez zen oso gustukoa izan. Gaia ondorengo interesa izan da idazleentzat; bi liburuk aztertu dute gaia, eta gertakariari buruzko fikziozko bi kontakizun izan dira.

## Erreferentziak

* ↑ «Crime and Impunity» The Spectator (Londres) (5415): 520. 1932-4-9.
* ↑ «Leading Article: The Baccarat Case» The Times (Londres): 9. 1891-6-10.

## Kanpo estekak

* Datuak: Q2448659
* Multimedia: Royal baccarat scandal / Q2448659
# Bakanal

    Artikulu hau festari buruzkoa da; Valentziako musika taldea gaitzat duena beste hau da: «Bakanal (musika)»
Bakanala Bakoren ohorez erromatarrek egiten zuten jaia zen.

## Historia

Hasieran, jaiak biribilak osatuz dantzatzen ziren, Bako irudikatzen zuen bakarlari baten inguruan. Ezkutuko ugalkortasun-errituak ziren; gauez ospatu ohi ziren, eta lasaikeria nagusitu ohi zen, askotan. Ezkutukoak izanik eta azpijoko politikorako egokiera zirelakoan, Erromako senatuak auzitara eraman zituen 7.000 lagun K. a. 186an. Auziaren ondorioz, Bakoren lau apaiz nagusiak, beste batzuen artean, burua moztera kondenatu zituzten, beste asko kartzelatu egin zituzten eta bakanalak debekatu.
Antzinako artean, bakanalaren gaia erliebe eta ontzietan landua izan zen. Errenazimentuko eta Aro Modernoko artisten artean, bakanalak inspirazio-gai izan ziren berriro: Tiziano, Mantegna, Michelangelo, Carracci, Poussin, Rubens, Van Dyck, Fragonard...

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q331341
* Multimedia: Bacchanals / Q331341
# Bakanal (musika)

    Artikulu hau Valentziako musika taldeari buruzkoa da; festa gaitzat duena beste hau da: «Bakanal»
Bakanal edo BKNL Camp del Túria eskualdeko (Valentzia) musika taldea da. Metala musika elektroniko, rap eta dubrekin fusionatzen dute. Ekologismoa eta klase-borrokari buruzko gaiak jorratzen dituzte euren kantetan.

## Historia

1996an sortu zen taldea desegin zenean. Lehenengo taldekideak Tubal Perales (baxujolea), Ico (bateriajolea) eta Andreu Laguarda (gitarrajolea) izan ziren, guztiek abesten zutelarik. Ondoren, Quique Tarazónek (abeslaria) taldearekin bat egin zuen denboraldi labur batez, Alejandro Troya eta Carles Berga "El Nene"k ordezkatuko ziotenak. Tamarok (gitarrajolea) ere bat egin zuen. “El Trunyos” (gitarrajolea) taldean egon ondoren, gaur egungo taldea osatu zen: Manel (abeslari eta perkusionista), Mireia (abeslaria) eta Kpoll (abeslaria). Errepertorio osoa katalanez dutela, finkatutako taldeak 2006an atera zuen bere lehenengo diskoa Tot per l’aire izenburuarekin. Horrez gain, diskoa grabatu baino lehen hainbat maketa grabatu izan zuten.

## Taldekideak
### Oraingo taldekideak

* Kpoll
* Mireia
* Manel
* Ico
* Tamaro
* Andreu Laguarda
* Tubal Perales

### Taldekide ohiak

* Quique Tarazón (abeslaria)
* Alejandro Troya
* Carles Berga "El Nene"
* "El Trunyos"

## Diskografia

* Tot per l'aire (2006, Útero produccions, comú, produktiones kostrosas)

## Webgunea

* (Katalanez) Bakanal

## Kanpo estekak

* Datuak: Q2882572
* Multimedia: Bakanal / Q2882572
# Baburreko lorategiak

Baburreko lorategiak, lokalki Bagh-e Babur deitua, persieraz باغ بابر‎ / bāġ-e bābur, Afganistango Kabul hiriburuan dauden lorategi batzuk dira.
1528an eraikiak izan ziren eta Babur lehenbiziko mogol enperadorearen atsedenlekua izan ziren.
* Datuak: Q1900234
* Multimedia: Gardens of Babur / Q1900234
# Babutxa

Babutxak musulman herrialdeetan oso ohikoa den oinetako mota da. Etimologikoki persierazko (papush) پاپوش hitzetik dator: pa (oina) eta push (jantzi).

## Deskribapena

Orpotik irekita eta puntan bukatzen ohi den den oinetako arin bat da; dena dela, gaur egun punta forma biribilekoak ere ikus daitezke. Babutxak emakumeek zein gizonek erabiltzen dituzte. Larruzkoak zein plastikozkoak izan daitezke. Diseinu eta dekorazio ugari erakutsi ditzake: marradunak, koloretakoak, xaflatxoez... Oinetako hauek zokoetan, arabiar azoketan, saltzen dituzte.

## Artisautza

Babutxak artisautzako produktua izaten da. Esaterako, Marokon tradizio handia dago oinetako hauek eta larrukigintzan orokorrean lantzen.

## Erreferentziak

* ↑ Histoires de mots, Julie Michon et Jean-Paul Roig
* ↑ http://www1.euskadi.net/harluxet/hiztegia1.asp?sarrera=babutxa

## Kanpo estekak

* Datuak: Q3180074
* Multimedia: Babouche / Q3180074
# Baby Etchecopar

Ángel Pedro Etchecopar (1953ko otsailaren 16a), Baby Etchecopar izenez ezagunagoa, aktore eta telebista-irrati-aurkezlea argentinarra da. Gaur egun, gaueko Basta Baby tertulia saioa aurkezten du A24n.
El ángel del mediodía saioarekin Radio 10eko giltzarria izan zen. Batzuetan Politikan zentratuta, polemikotzat jotzen da Argentinako hedabideetan arrazakeria eta misoginia leporatuta. Iruzkin diskriminatzaileengatik eta Emakumeen Eskubideen aktibisten telefono zenbaki pertsonalak agerian uzteagatik zigortu zuen Argentinako epaile batek 2018an. Eskubide Zibileko ikasgaietara joateko eta bere ikuskizunaren minutu batzuk emateko agindua eman zioten, feminismoaren arrazoiei buruz eztabaidatzeko.
Aktore gisa ere ibilbidea izan zuen. Contrafuego telebista saioan protagonista izan zen eta antzerki aurkezpen batzuk egin zituen.

## Erreferentziak

* ↑ Baby Etchecopar contra todos: los escándalos más recordados de un conductor polémico. 18 April 2020.
* ↑ Sexist radio host ordered to let feminists speak without interruption. 24 December 2018.
* ↑ Cinq mois de féminisme pour un animateur argentin misogyne. 23 December 2018.

## Kanpo estekak

* Datuak: Q5715965
* Multimedia: Baby Etchecopar / Q5715965
# Baby Jane (Rod Stewart)

Baby Jane Rod Stewart britainiar abeslariaren abesti bat da. Stewartek eta Jay Davisek konposatu zuten. 1983ko Body Wishes diskoaren barnean argitaratu zuen.

## Kanpo estekak

* Baby Jane abestiaren biodeklipa entzungai eta ikusgai (Ingelesez)
# Baby (2020ko filma)

Baby 2020ko Juanma Bajo Ulloa arabar zinema zuzendariaren thrillerra da.

## Sinopsia

Oharra: Atal honek istorio osoa edo amaiera argitzen du.
Haurdun dagoen drogazale bat krisi bete-betean erditu da. Egoera pertsonal hori dela eta, ezin da haurtxoaz arduratu, eta, askorik hausnartu gabe, haurren trafikoan aritzen den emagin bati saltzen dio. Egindakoaz damututa, gaztea haurra berreskuratzen saiatuko da, baina misio hori ez da uste bezain erraza izango.

## Aktoreak

* Natalia Tena
* Harriet Sansom Harris
* Rosie Day
* Charo López
* Mafalda Carbonell
* Susana Soleto
* Amalia Ortells

## Erreferentziak

* ↑ «Baby» Berria 2020-12-12 CC BY-SA 4.0 lizentziapean.

## Kanpo estekak

* Datuak: Q104146434
# Baby Face Nelson (filma)

Baby Face Nelson 1957ko Don Siegel estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Lester M. Gillis kartzelatik irten eta Lou Roccaren jarraitzaile bilakatuko da, baina hark poliziara eramango du erotuta dagoelako. Lesterren neska lagun Sue Nelsonek kartzelatik ihes egiten lagunduko dio. Chicagora itzuliko dira, Gillisek Rocca hilko du eta ondoren farmazia bat lapurtu.

## Aktoreak

* Mickey Rooney: Lester M. 'Baby Face Nelson' Gillis
* Carolyn Jones: Sue Nelson
* Cedric Hardwicke: Doc Saunders
* Leo Gordon: John Dillinger
* Anthony Caruso: John Hamilton
* Jack Elam: Fatso Nagel
* John Hoyt: Samuel Parker
* Ted de Corsia: Lou Rocca
* Elisha Cook, Jr.: Homer Van Meter
* Robert Osterloh: Johnson agentea
* Thayer David: Connelly
* Dabbs Greer: Charles Bonner
* George E. Stone: Mr. Hall
* Lisa Davis: Ann Saper
* Emile Meyer: Mac
* Dan Terranova: Miller
* Murray Alper: Alex
* Harry Antrim: Farmazialaria
* Tom Fadden: Postman Harkins
* Duke Mitchell: Solly

## Erreferentziak

* ↑ www.sansebastianfestival.com

## Kanpo estekak

* Datuak: Q11838882
# Baby Boom (filma)

Baby Boom, 1987ko Charles Shyer estatubatuar zinema zuzendariaren amodiozko komedia film bat da. Diane Keaton, Harold Ramis, Sam Wanamaker eta Sam Shepard aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York. J. C. Wiatt (Diane Keaton) Manhattango enpresa garrantzitsu bateko exekutiboa da, bere lanerako bakarrik bizi dena. Bere bizitza profesionala nahiz pertsonalarekin gustura sentitzen da. Egun batez, bere bizitzan sekulako aldaketa suposatuko duen telefono deia jasoko du: hilberria den bere ingeles lehengusu batek ondorengotzan hamairu hilabeteko haurtxo bat laga dio.

## Aktoreak

* Diane Keaton: J.C. Wiatt
* Sam Shepard: Jeff Cooper doktorea
* Harold Ramis: Steven Buchner
* Sam Wanamaker: Fritz Curtis
* James Spader: Ken Arrenberg
* Pat Hingle: Hughes Larrabee
* Britt Leach: Verne Boone
* Annie Golden: Haurtzaina
* Linda Ellerbee: Narratzailea
* Kim Sebastian: Robin
* Mary Gross: Charlotte Elkman
* Kristina eta Michelle Kennedy: Elizabeth haurtxoa

## Kanpo estekak

* IMDBko fitxa irakurgai (Ingelesez)
* Datuak: Q631110
# Baby K

Claudia Nahum, Baby K abeslari-goitizenaz, (Singapur, 1983ko otsailaren 5a) italiar abeslari, abesti-idazle, rapeatzaile eta modeloa da. Ezaguna da Tiziano Ferrorekin grabatutako Killer eta Giusy Ferrirekin grabatutako Roma-Bangkok abesti arrakastatsuengatik.

## Diskografia

* SOS (2008)
* Una Seria (2013)
* Kiss Kiss Bang Bang (2015)
* Icona (2018)
* Donna Sulla Luna (2021)

## Kanpo estekak

* Datuak: Q5474649
* Multimedia: Baby K / Q5474649